पाएं अपने शहर की ताज़ा ख़बरें और फ्री ई-पेपरडाउनलोड करें
कबीरधाम जिले में 21 अप्रैल से लॉकडाउन लगा, जो 6 मई तक रहेगा। लॉकडाउन के इन 10 दिनों का रिपोर्ट कार्ड देखें, तो स्वस्थ होने वाले मरीजों की संख्या बढ़ने से राहत है। लेकिन चिंता इस बात की है कि अब भी हर 100 लोगों की जांच में 25 फीसदी मरीज पॉजिटिव मिल रहे हैं, वहीं 3 फीसदी मरीजों की असमय मौत हो रही है।
बढ़ते वैश्विक महामारी के चलते 21 अप्रैल को लॉकडाउन लगाया गया। 21 अप्रैल से 2 मई की स्थिति में कुल 18518 लोगों का कोरोना टेस्ट हुआ है, जिसमें 4770 की रिपोर्ट पॉजिटिव आई है। यानी 25.76 प्रतिशत मरीज मिले हैं। वहीं इस दौरान 3118 मरीज स्वस्थ होकर डिस्चार्ज हुए हैं, जिसका रिकवरी रेट 65.36 प्रतिशत है। यानी पिछले 10 दिन में मिले कुल संक्रमितों में 65 फीसदी से अधिक मरीज स्वस्थ हो चुके हैं। चिंता अब भी इस बात की है कि कोरोना से मौतों के आंकड़े थम नहीं रहे। लॉकडाउन से पहले कोरोना से मृत्युदर 1 प्रतिशत थी, जो लॉकडाउन के इन 10 दिनों में बढ़कर 3.76 फीसदी पहुंच चुकी है। अब तक कोरोना संक्रमण से कबीरधाम जिले में 189 मरीजों की मौत हो चुकी है।
कोविड हॉस्पिटल में बेड 90 फीसदी फुल
कोविड हॉस्पिटल में 90 फीसदी बेड फुल हो गए हैं। 100 बिस्तर वाले इस अस्पताल में वर्तमान में 80 मरीज भर्ती है, वहीं 20 बेड़ खाली है। वहीं महराजपुर स्थित कोविड केयर सेंटर की बात करें, तो यहां कुल 300 बेड में से 267 बेड रिक्त है। सिर्फ 33 मरीज भर्ती है।
एंटीजन किट की सप्लाई कम, इसलिए टेस्ट भी कम
जिले में एंटीजन किट की सप्लाई कमी है। टेस्ट भी औसत से कम है। मार्च के पहले तक जिले में रोज औसतन ढाई हजार लोगों की कोरोना जांच होती थी। अब 1200 से 1700 के करीब लोगों की जांच हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn